  Виталий Пронин Кун Думаысь Инкуазь узырлыкъя, ваньбуръя но музъем кусыпъёсъя комитетлэн кивалтӥсез Николай Николаев Удмурт Правительстволэн Тӧроезлэсь ужзэ быдэсъясен Ярослав Семёновен пумиськылӥз. Вераськон мынӥз нюлэсэз коран, поттон, мерттон ужъёсты умой радъян, нимысьтыз утёно интыослэсь территоризэс юнматон пумысен.Н. Николаев Удмуртиын нюлэс поттон удысын кылдэм шугъяськонъёсты  тупатон сярысь Россиысь Правительствоен но Росреестрен кусып возьыны дась луэмзэ вераз. Озьы ик со Можгаысь нюлэс поттонэн вырись «Красная звезда» предприятилэсь ӟеч ужамзэ пусйиз. Отын та удысэ инвестициосты кысконъя проект быдэсъяське. Со улсын эскеронъёс ортчытэмын, кызьы ӟеч нюлэс будэтыны луоно.Элькун министерствоысь кивалтӥсьёсын пумиськылыкуз, Н. Николаев лэчыт ужпумъёсты ӝутӥз, соос пӧлын - кема аръёс ӵоже люкаськем жуг-жагез утялтон, инкуазь узырлыкез поттонъя лицензиосты сётонэз капчиятон но мукет.Сергей Захаров Туспуктӥз А. Горбунов  